Nyt vangittu 28-vuotias, Torniosta kotoisin oleva mies suunnitteli väkivallantekoa yhdessä toisen henkilön kanssa jo 2013–2014. Silloin kohteena olisi ollut Helsingin yliopisto. Tekoa oli suunniteltu sähköposteissa ja tapaamisissa.

Tarkoituksena oli ensin ryöstää aseliike varsijousen ja puukon avulla. Sen jälkeen he olisivat välittömästi siirtyneet yliopistolle ja tappaneet ihmisiä ampumalla, kaasulla ja sytyttämällä tulipalo.